**POROČILO O REDNEM INŠPEKCIJSKEM PREGLEDU NAPRAVE, KI LAHKO POVZROČI ONESNAŽEVANJE OKOLJA VEČJEGA OBSEGA**

|  |
| --- |
| **Zavezanec:** CINKARNA Celje d.d., Kidričeva ulica 26, 3000 Celje |
| **Naprava / lokacija:** Kidričeva ulica 26, 3000 Celje |
| **Datum pregleda:** 20. 5. 2024 in 30. 8. 2024 |
| **OVD št.:** 35407-128/2006-153 z dne 28. 10. 2010 spremenjeno z odločbami 35407-53/2011-2 z dne 9. 9. 92011, 35407-55/2011-2 z dne 14. 10. 2011, 35406-6/2012-2 z dne 10. 2. 2012, 35406-49/2012-4 z dne 8. 11. 2012, 35406-77/2014-4 z dne 28. 5. 2015, 35406-50/2013-6 z dne 17. 11. 2015, 35406-48/2013-6 z dne 13. 12. 2016, 35406-48/2015-28 z dne 23. 6. 2017, 35406-45/2017-6 z dne 20. 11. 2017, 35406-8/2018-3 z dne 29. 5. 2018, 35406-34/2018-6 z dne 18. 2. 2019, 35406-9/2019-1 z dne 22. 2. 2019, 35406-19/2019-4 z dne 5. 11. 2019, 35406-47/2020-ARSO-24 z dne 31. 1. 2023 in 35432-5/2023-2570-3 z dne 11. 4. 2023 |
| **Usklajenost z OVD:**DA. Inšpekcijski pregled zavezanca je bil opravljen po področjih, kot so navedena v okoljevarstvenem dovoljenju (emisije snovi v zrak, emisije snovi in toplote v vode, emisije hrupa, ravnanje z odpadki, stanja površinskih in podzemnih voda, skladiščenje nevarnih tekočin v nepremičnih skladiščnih rezervoarjih in drugi pogoji).  |
| **Zaključki / naslednje aktivnosti:**Zahteve iz OVD zavezanec izpolnjuje - obratovalne monitoringe na izpustih v zrak, v vode, hrupa in stanja površinskih in podzemnih voda izvaja redno, letna poročila o izvedenih monitoringih pravočasno posreduje na ARSO. Zavezanec na izpustih v zrak izvaja obratovalne monitoringe v skladu z izdanim OVD. Za čistilne naprave na izpustih v zrak ima izdelane poslovnike čistilne naprave in vodi obratovalne dnevnike čistilnih naprav. Za čistilne naprave odpadnih vod se vodijo obratovalni dnevniki, v okviru lastnih meritev odpadnih vod se preverja pravilno delovanje čistilnih naprav. Z odpadki ravna skladno z zahtevami OVD. Vodi tudi evidenco o nastajanju odpadkov. Z nevarnimi tekočinami v nepremičnih skladiščnih posodah ravna skladno z zahtevami iz OVD. Skladiščne posode so ustrezno opremljene z napravami za varno obratovanje (naprava proti prenapolnitvi, opozarjanje na izpuščanje). Redno vzdrževanje dobrega tehničnega stanja naprave se izvaja. Monitoring površinskih voda ne izkazuje čezmernega obremenjevanja okolja, glede monitoringa podzemnih voda pa iz podatkov, ki so na voljo, je trende v kemijskem in količinskem stanju podzemne vode sicer možno izračunati, vendar pa zaradi prekratkega niza podatkov pomenov trendov še ni mogoče presojati. Naslednji pregled bo predvidoma izveden najkasneje v treh letih. |